CELEX: 32022R1246
Language: sk
Date: 2022-07-14 00:00:00
Title: Vykonávacie nariadenie Komisie (EÚ) 2022/1246 zo 14. júla 2022, ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Bra“ (CHOP)

20.7.2022   
               
               
                  SK
               
               
                  Úradný vestník Európskej únie
               
               
                  L 191/1
               
            
         VYKONÁVACIE NARIADENIE KOMISIE (EÚ) 2022/1246
         zo 14. júla 2022,
         ktorým sa schvaľuje podstatná zmena špecifikácie názvu zapísaného do registra chránených označení pôvodu a chránených zemepisných označení „Bra“ (CHOP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
         keďže:
         
                     (1)
                  
                  
                     V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Bra“ zapísaného do registra na základe nariadenia Komisie (ES) č. 1263/96 (2) zmeneného vykonávacím nariadením Komisie (EÚ) č. 1280/2014 (3).
                  
               
                     (2)
                  
                  
                     Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie (4).
                  
               
                     (3)
                  
                  
                     Komisii boli doručené dva listy, v ktorých sa namieta proti schváleniu zmeny špecifikácie chráneného označenia pôvodu „Bra“. Prvý list bol doručený 4. marca 2022 od združenia výrobcov zložiek potravín so sídlom vo Francúzsku. Druhý list bol doručený 15. marca 2022 od fyzickej osoby s bydliskom vo Francúzsku. Oba listy boli zaslané priamo Komisii.
                  
               
                     (4)
                  
                  
                     V súlade s článkom 51 ods. 1 druhým pododsekom nariadenia (EÚ) č. 1151/2012 každá fyzická alebo právnická osoba, ktorá má oprávnený záujem a má bydlisko alebo sídlo v inom členskom štáte ako v tom, z ktorého bola žiadosť podaná, môže predložiť oznámenie o námietke členskému štátu, v ktorom je usadená. Vzhľadom na to, že oba listy, v ktorých sa namieta proti schváleniu zmeny, boli predložené priamo Komisii, a teda nie v súlade s postupom stanoveným v uvedenom článku 51 ods. 1, tieto listy s námietkami sa považujú za neprípustné.
                  
               
                     (5)
                  
                  
                     Vzhľadom na uvedené skutočnosti sa Komisia domnieva, že zmeny špecifikácie chráneného označenia pôvodu „Bra“ by sa mali schváliť,
                  
               PRIJALA TOTO NARIADENIE:
         
            Článok 1
            Zmeny špecifikácie uverejnené v Úradnom vestníku Európskej únie týkajúce sa názvu „Bra“ (CHOP) sa schvaľujú.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. júla 2022
            
               
                  Za Komisiu
               
               
                  v mene predsedníčky
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 343, 14.12.2012, s. 1.
         
            (2)  Nariadenie Komisie (ES) č. 1263/96 z 1. júla 1996, ktorým sa mení a dopĺňa príloha nariadenia (ES) č. 1107/96 o zápise zemepisných názvov a označení pôvodu podľa postupu ustanoveného v článku 17 nariadenia (EHS) č. 2081/92 (Ú. v. ES L 163, 2.7.1996, s. 19).
         
            (3)  Vykonávacie nariadenie Komisie (EÚ) č. 1280/2014 z 26. novembra 2014, ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [BRA (CHOP)] (Ú. v. EÚ L 347, 3.12.2014, s. 10).
         
            (4)  Ú. v. EÚ C 507, 16.12.2021, s. 18.